Tervetuloa Armon kalliolle! Minun nimeni on Petri Välimäki.
Eikö ole muuten aivan huikean hienoa, -
että sinä ja minä, me kaikki, saamme olla armon kalliolla?
Todellakin, ei vain tässä ohjelmassa, -
vaan että Jumala on antanut meille sellaisen varman turvan.
Niin kuin Psalmi sanoo, että Herra on minun sydämeni kallio.
Johanneksen evankeliumi, jota nyt käsittelemme, -
tuo tämän armon kallion, turvan, varmuuden -
kohta kohdalta, selkeämmin ja selkeämmin.
Näemme siellä esim. Jeesuksen lukuisat ns. ego eimi -lauseet.
Näissä on kyse siitä, kun Jumala ilmoitti itsensä jo Moosekselle -
nimellä 'Minä olen'. Sano, että 'Minä olen' lähetti sinut.
Nyt Jeesus käyttää tuota ilmaisua 'ego eimi' 'Minä olen'.
Jokaiseen tällaiseen ilmaisuun -
liittyy tärkeä ilmoitus Jumalasta.
Niiden kautta voimme oppia tuntemaan Häntä yhä lisää, -
itseään Jumalaa Jeesuksessa Kristuksessa.
Hän on elämän leipä, maailman valkeus, hyvä Paimen.
Hän on ylösnousemus ja elämä ja viime kerralla puhuimme siitä, -
miten Hän on tie, totuus ja elämä.
Hänessä saamme tulla osallisiksi itse Jumalan todellisuudesta, -
joka tulee keskellemme, elämäämme ja antaa meille armon ja elämän.
Mitä ihanimmista aarteista.
Tämä sarja jatkuu myös tässä tämän kerran 15. luvussa.
Siellä Hän sanoo näin: -
Ja hetkeä myöhemmin: "Minä olen viinipuu, te olette oksat."
Jeesuksen ja opetuslasten kulkemalla alueella oli luultavasti -
runsaasti viiniköynnöksiä, joita katsellessa Jeesus opetti heitä.
Viinitarhurin tehtävä oli myös karsia hedelmättömiä oksia.
Ennen kaikkea tarkoituksena oli huolehtia, -
että hedelmää kantavat oksat tulisivat vielä hedelmällisemmiksi.
Siksi niitä puhdistettiin, että ne kantaisivat runsaamman hedelmän, -
niin kuin Jeesus opetuksessaan sanoi.
Jeesus itse on viinipuu ja taivaallinen Isä on viinitarhuri.
Me taas olemme oksat.
Kun ihminen kuulee tämän, hän kovin helposti ajattelee, -
että meidän täytyy nyt alkaa tuottamaan ja tekemään hedelmää.
Niin tässä ei tarkasti ottaen kuitenkaan opeteta.
Jeesus ei sano niin. Päinvastoin Hän hyvin selkeästi tähdentää, -
että ihminen ei voi tätä itsestään aikaansaada.
Luen suoraan täältä evankeliumista jakeet 4-5. Jeesus sanoo: -
Keskeistä on siis...
Keskuksessa, ytimessä on siis Jeesus.
Hän ei myöskään sano, että Hän on runko ja te olette oksat.
Hän on koko puu. Tai niin kuin toisaalla Raamatussa kuvataan -
Kristuksen ruumiiksi Jumalan seurakuntaa ja sanotaan, -
että Jeesus on pää ja me olemme erilaisia jäseniä.
Jeesus on kaikki kaikessa. Hän on seurakunnan pää, -
mutta me saamme olla Hänessä, osa Hänen ruumistaan.
Tämän oksan tehtävä on pysyä puussa kiinni.
Kun ajattelet luonnollisia puita tuolla ympärillä -
- luonnollisia tietysti heidän siinä näkemänsä viinipuutkin olivat -
niin oksan tärkein homma lopultakin on pysyä siinä puussa.
Jos oksa on vaikka vain 1 cm:n irti, niin ponnistelemalla -
ja pinnistelemälläkään ei tule hedelmää.
Puussa kiinni ollessa hedelmää tulee.
Tällä tavoin tärkein homma on pysyä Jeesuksessa.
Hänen vaikuttamanaan, Hänen antamanaan syntyy hedelmä.
Filippiläiskirjeessä apostoli Paavali kuvaa ja rohkaisee meitä, -
että voimme olla "täynnä vanhurskauden hedelmää, -
jonka Jeesus Kristus saa aikaan, Jumalan kunniaksi ja ylistykseksi."
Siis Fil. 1:11.
Kuka siis sai aikaan sen? Jeesus, meidän Vapahtajamme.
Ja kenelle kunniaksi ja ylistykseksi? Jumalalle.
Ei siis omia tekojamme itsestämme tai omia ansioitamme, vaan Hänen.
Sama koskee sellaisiakin upeita hienoja asioita, -
joita kutsutaan Hengen hedelmiksi.
Myös niissä on kyse nimenomaan HENGEN hedelmistä.
Vaikka liha kuinka ponnistelisi...
Gal. 5:ssa kuvataan kyllä lihan tekojakin ja aikaansaannoksia.
Ne ovat kyllä paljon karumpaa luettavaa.
Ei viitsitä niihin pyrkiä, vaan katsotaan, -
mitä on Hengen hedelmä. Ei siis se, mitä me saamme aikaan, -
vaan se, mitä Jumala ja Jeesus Pyhässä Hengessä aikaansaa.
Hengen hedelmää kuvataan näin: -
Huomaa tuossa sana 'uskollisuus'.
Uuden testamentin kreikassa on tässä kohtaa sana 'pistis', -
joka siis itse asiassa on myös 'usko'.
Myös usko on Hengen hedelmä. Jeesus on uskon alkaja ja täyttäjä.
Ja usko on Jumalan lahja.
Uskon kautta se on Jumalan lahja, ettei kukaan kerskaisi.
Niin kuin muutkin hienot asiat, niin myös usko on Jumalan antamaa.
Vanhurskauden hedelmää, jonka Jeesus Kristus saa aikaan.
Hienoa on, että Jeesus todella lupaa, -
että kun me pysymme Hänessä, niin me kannamme hedelmää.
Hän myös selvästi kertoo, että se on Jumalan tahto.
Jakeista 16-17: -
Uusi käännös sanoo jälkimmäisessä kohdassa niin, -
että "minun tahtoni on, että te lähdette liikkeelle -
ja tuotatte hedelmää, sitä hedelmää joka pysyy."
33/38-käännös sanoo: "...asetin teidät, että te menisitte -
ja kantaisitte hedelmää ja että teidän hedelmänne pysyisi;"
Täytyy sanoa, että joskus aina meille on käynyt sillä lailla...
Vanhurskauttamisoppi on yksi Raamatun valtavia aarteita.
Tulemme täysin vanhurskautetuksi armosta ja pelastetuksi lahjana.
Esim. Ef. 2 sanoo: armosta te olette pelastetut, -
ette tekojenne kautta, ette itsenne kautta.
Uskon kautta - se on Jumalan lahja, ettei kukaan kerskaisi.
Siis jakeet 8-9.
Nyt me olemme niin tykästytty ja iloitaan ja riemuitaan siitä.
Niin saa tehdä. Se on valtava aarre, armo, lahja, -
että pelastumme armosta 100 %:sesti Jeesuksen täytetyn työn tähden.
Toisinaan tämä on ikään kuin käännetty niin, -
ettemme saisi nähdä kauttamme tulevan mitään hyvää -
tai ei olisi tärkeää keskittyä siihen.
Pikemminkin niin, että armo edellyttäisi sitä, -
että meidän tulee kertoa siitä, miten syntisiä ja huonoja olemme.
Monet ovat tulkinneet sen jopa niin, -
ettei voi uskoa itsestään mitään hyvää tulevaksi.
Koen aika monen elävän tämmöisessä.
Ja nyt täytyy sanoa Raamatun valossa, että harhassa.
Niin valtavan totta kuin armo on, niin nuo johtopäätökset eivät ole.
Olemme siis pelastuneet armosta, -
emme tekojemme, itsemme kautta. Uskon kautta.
Se on Jumalan lahja. Sehän jatkuu: -
"luodut hyviä töitä varten, jotka Jumala on edeltä valmistanut, -
että me niissä vaeltaisimme." Joita tekemään meidät on tarkoitettu.
Todellakin Jumala on tarkoittanut, -
että palvelemme, elämme ja että usko on elävää uskoa.
Täytyy tehdä tarkka ero, mistä teoista puhutaan, mitä ei.
Nyt ei puhuta pelastusteoista. Juuri edellinen jae sanoo, -
että pelastus ei ole teoista, vaan pelastus on armosta.
Se on 100 %:sesti Jeesuksen täytetyn työn tähden.
Mistä teoista sitten puhutaan? Puhutaan jo armosta pelastetun -
ihmisen teoista. Se on armoa armon päälle.
Ensin Hän armosta 100 %:sesti ristin ja ylösnousemuksen takia -
on armahtanut, pelastanut meidät. Hän rakastaa meitä niin paljon, -
että lisäksi Hän tahtoo antaa meille arvokkaan, mielekkään elämän.
Siunata elämämme, että Jumalan hyvä tahto toteutuu.
Raamatun mukaan Hän on valmistanut kaikille -
ainutlaatuiset mahdollisuudet rakastaa.
Joka ikinen on kutsuttu rakastamaan, palvelemaan.
Hän on luonut hyvät teot ja mahdol- lisuudet, että me niissä vaeltaisimme.
Silloin on kyse todella hedelmästä, -
joka syntyy siitä yhteydestä, että olemme Jeesuksessa.
Jokaisen kansansa jäsenen Hän tahtoo ja opettaa -
rakastamaan ja palvelemaan ja elämään elävää uskoa.
Hän lupaa suorastaan sen. Tämä on todella Jeesuksen lupaus.
Suomalaisen luonteen mukaisesti -
tekisi mieli poistaa tuo sana tunnetasolla.
Hän sanoo, että joka pysyy minussa, se kantaa PALJON hedelmää.
Eikö ole aika vaikeaa uskoa, että meistä tulee paljon hedelmää?
Ei nyt kuitenkaan oteta Jeesuksen sanaa pois.
Niin Hän lupaa. Joka pysyy Hänessä, se kantaa paljon hedelmää.
Jumalan silmissä sinun on joka päivä mahdollista rakastaa, palvella.
Tänäänkin voit jollekin lähimmäiselle sanoa jotain nättiä, -
jotakin rakentavaa, tukevaa.
Edes vesilasillinen Jeesuksen nimen tähden ei jää palkkaansa vaille.
Mitä olette tehneet yhdelle vähim- mistä, olette tehneet Kristukselle.
Kaikki huomataan. Meillä on mahdollisuus palvella.
Jeesus selvästi sanoo, että se on Jumalan tahto.
Ei käännytä itseemme ja omaan huonouteemme.
Nostetaan päämme ja lähdetään rakastamaan, palvelemaan, -
eletään Jumalan antamia mahdollisuuksia todeksi -
ja kantamaan hedelmää.
Ydin on Jumalan rakkaudessa. Hän rakastaa meitä.
Siksi Jeesus korostaa, että pysykää minun rakkaudessani.
Ja myös Hänen Sanassaan. Jos te pysytte minussa ja -
minun sanani pysyvät teissä, anokaa, mitä ikinä tahdotte ja te saatte.
Kun vaellamme Jeesusta etsien, kuunnellen, -
Hänen Sanaansa kunnioittaen, rakkautta etsien, -
saamme olla varmat, että Hän on siinä.
Kuinka paljoa ennemmin Isä antaa Pyhän Hengen...
ja minä johdatan heitä, kun he kulkevat rukoillen.
Myös hyvin mielenkiintoinen on tuo sana samassa kohtaa, -
että te ette valinneet minua, vaan minä valitsin teidät -
ja asetin teidät, että te menisitte.
Kuulin tästä humoristisen kerto- muksen herttaisesta mummusta, -
joka lauloi, että Hän on Kristuksen morsian.
Siellä oli vähän ilkikurisia nuoria ja joku piti morsianta ryppyisenä.
Mummo oli vähän aikaa hiljaa ja sanoi: "Itsepä valitsi."
Hän sai kokea sen, että Jeesus on hänet valinnut.
Hän on sopiva. Tuo on sinullekin, rakas ystävä.
Ei sinun tarvitse kokea mahdottomuuttasi ja heikkouttasi.
Jeesus on sinut valinnut. Olet oikein sopiva Hänelle.
Hän rakastaa sinua ja sinun kauttasi.
Vaikka kokisit suurta heikkoutta, se ei estä Kaikkivaltiasta -
Jumalaa siunaamasta sinun kauttasi.
Kun Häntä pyydät, niin Hän sen voi antaa sinulle. Sen Jeesus lupaa.
Tehdään nytkin niin. Saat olla Jeesuksessa, -
ja Hänessä oikein iloisesti palvella tietäen, -
että Hän vahvistaa sinua siinä joka kerta ja antaa myös sen hedelmän.
Rukoile sinä siellä ja minä täällä. Rukoillaan kaikki yhdessä näin.
Kiitos rakas taivaallinen Isä, että meille on annettu tämä ihana Sana.
Kiitos, että tästä saamme ammentaa ja rukoilla hänen puolestaan, -
joka nyt rukoilee Sinua. Tule, Jeesus, hänen sydämeensä.
Kiitos, että olet jo siellä.
Herra, anna tapahtua se ihme, -
että hän ja me kaikki alamme nähdä, että voimme elää elävää uskoa.
Voimme palvella, rakastaa. Rakas ystävä, joka siellä rukoilee, -
hän saa rakastaa ja palvella. Ole Jeesus jokainen hetki -
aina hänen kanssaan - joka päivä, joka viikko, joka vuosi -
joka vuosikymmen aina taivaaseen asti.
Kiitos Jeesus, että kuulit rukouksemme.
Sinun nimessäsi ja veressäsi hän saa uskoa kaikki synnit anteeksi -
ja hän saa keskittyä palvelemaan. Ja me kaikki. Kiitos, Jeesus.
Ole siis runsaasti siunattu -
Jumalan armossa ja Jeesuksen rakkaudessa. Aamen.
On Jumalan suurta laupeutta ja lahjaa meitä kohtaan, -
että saamme olla välittämässä Hänen armonsa rikkautta.
Kutsun myös sinua mukaan tähän.
Soittamalla numeroon 0600 10077 -
tai laittamalla tukesi ruudulla näkyvälle tilille viitteen kera -
sinä voit olla mukana tukemassa Armon kalliolla -ohjelmaa.
Voimme mahdollisimman monelle ker- toa Jumalan armosta ja rakkaudesta.
Kiitos tuestasi.
Tekstitys: Tuula-Riitta Virrankare